La IV del Festival Internacional de Cinema de Barcelona-Sant Jordi serà un dels primers certàmens amb públic a les sales des de l'inici de la Covid-19
El Festival Internacional de Cinema de Barcelona - Sant Jordi, amb suport de l'ICEC, tindrà lloc del 25 de juny al 2 de juliol i comptarà amb 7 produccions catalanes en la seva programació.
La inauguració anirà a càrrec de la producció catalana i amb ajut de l'ICEC, " Uno para todos " segon llargmetratge de David Ilundain després de "B, de Bárcenas".
La pel·lícula, protagonitzada per David Verdaguer ("Estiu 1993", "Els dies que vindran"), és un drama sobre un professor interí que ha de reintegrar a l'aula un alumne malalt i cap dels seus companys vol que torni a classe.
La cloenda serà amb " Sound of Metal", òpera prima de Darius Marder lloada per la crítica internacional i que distribueix Sony Pictures.
Presentada al Festival de Toronto, guanyadora del Premi a la Millor Pel·lícula al Festival de Zuric i protagonitzada per Riz Ahmed (" Los hermanos Sister"), narra el drama d'un bateria de heavy metal que, quan comença a perdre l'audició, haurà de superar les dificultats d'adaptació a la nova vida que té al davant.
El Festival proposa una selecció de pel·lícules del panorama internacional relacionades en un sentit ampli amb la literatura i/o la història.
Seguint aquest criteri, la programació de la Secció Oficial està dedicada, de manera preferent, a les adaptacions d'obres literàries, les produccions amb rerefons històric i els films biogràfics sobre personalitats rellevants.
Aquest aspira a mantenir un vincle estret amb el caràcter cultural i popular de l'emblemàtica diada de Sant Jordi, la celebració de la qual coincideix amb les dates del certamen, enguany afectades per la ciris sanitària de la Covid-19.
La idea és oferir un festival proper a un públic interessat pel cinema i la cultura en general, on tinguin cabuda les propostes amb aspiracions artístiques i les propostes populars, totes elles amb un denominador comú: la qualitat.
Un total de 16 títols formen part de la Secció Oficial, de les quals 12 a competició.
I de les 12 cintes a competició, 5 d'elles estan dirigides per dones.
Aquesta secció oferirà els nous treballs dels directors i directores: Matteo Garrone ("Pinocho"), Justin Kurzel ( "La verdadera historia de la banda de Kelly" ), Marjane Satrapi ("Madame Curie" ), Caroline Link ("Cuando Hitler robó el conejo rosa") i Agnieszka Holland ("Mr.
La Secció Oficial, integrada fonamentalment per adaptacions d'obres literàries i pel·lícules basades en fets reals, històrics i biopics, oferirà 11 premières espanyoles i l'estrena mundial del documental " Maragall i la Lluna".
Les produccions catalanes i espanyoles tindran un espai especial a la Zona Oberta del BCN FILM FEST, amb tres títols.
Aquesta secció projectarà l'últim treball d' Emma Suárez, "Una ventana al mar", l'estrena mundial del documental "El que fa segur el camí" i el debut de l'actor Oriol Puig en la direcció amb "El sitio de Otto".
Cinema amb Gràcia, secció dedicada a la comèdia que projectarà 6 pel·lícules, també presenta l'estrena mundial de "La lista de los deseos" i 3 premières espanyoles més, com el nou film de Peter Cattaneo ("Que suene la música").
En col·laboració amb CineAsia, el BCN FILM FEST oferirà una selecció de pel·lícules coreanes de diferents èpoques i gèneres, amb motiu del centenari del cinema a Corea i coincidint, a més, amb l'èxit mundial de" Parásitos".
Reunits a la secció especial Korea 100 by CineAsia, el festival presenta sis títols, entre els quals destaca la première espanyola de " The Beast".
El BCN FILM FEST creu en les possibilitats pedagògiques del cinema i, per això, una part destacada de la seva programació està orientada a les escoles, amb la intenció que docents i estudiants utilitzin les pel·lícules com a recurs didàctic per estudiar millor determinades matèries.
El BCN FILM FEST 2020 continuarà amb la seva política de preus populars amb 2,90 € per entrada.
Els Cinemes Verdi, seu oficial del festival, respectaran totes les mesures d'higiene i seguretat que marquin els protocols de la fase de desescalada del confinament, derivat de la crisi de la COVID-19, vigents en el moment de la celebració del certamen.
Consulteu tota la programació aquí.